Coronilla coronata

Coronilla coronata er en flerårig urt i erteblomstfamilien.

Stenglene blir 20–50 cm lange og er som regel opprette, men kan være utoverliggende. Bladene er ulikefinnede med 3–6 par småblad som har en kort stilk. Akselbladene er hinneaktige og faller tidlig av. De gule blomstene sitter 10–20 sammen i hoder. Belgen er linjeformet, hengende, 1,5–3 cm lang og med 1–5 innsnevringer mellom frøene.

Coronilla coronata vokser i tørre enger, kratt og duneikskog på kalkgrunn. Den er utbredt I fjell- og åslandskap fra Øst-Frankrike østover i de tyske Mittelgebirge, Alpene, Karpatene og Balkan til Krim, Kaukasus og Anatolia.

Litteratur

Eksterne lenker 
 

Erteblomstfamilien
Planter formelt beskrevet i 1759
Planter formelt beskrevet av Carl von Linné